钦定古今图书集成/方舆汇编/职方典/第1454卷 > 《处置》
## 钦定古今图书集成/方舆汇编/职方典/第1454卷 > 《处置》

云南远在西南，汉夷杂沓，无事则狃于偏安，有事则
互为桀𪉑，积弊然也。府属如云南、临安、大理、永昌、鹤
庆、楚雄，足称沃壤；曲靖为入滇之路，供亿惟艰；武定
当新造之区，安辑为要；元江、景东、丽江、姚安、北胜、邓
川、霑益诸夷之情，必镇巡同心，恩威兼济，方可称治。
至于旌别庶官，责在监司；抚字百姓，责在守令。惟求
“得人而已。”

《春明梦馀录》：

雄、嵌居中腹地，颇饶沃，馀俱瘠壤警区。大抵一省夷
居十之六七，百蛮杂处，土酋割据，惟黔、宁遗法，沭氏
世守，较广西、贵州省土官差有定制。而西澜沧卫联
属永宁、丽江以控吐蕃，南有金齿、腾冲以持诸甸，东
有元江、临安以扼交趾，北有曲靖以临乌蛮，各先得
“其所处。惟寻甸、武定防戍稍疏，木邦、孟密性习叵测。
元江、景东土酋称杰，老挝、卓里姻好安南，阿迷、罗台
瘴疠微梗。广南富州界临左江，不可不加之意也。”
云南自贵州乌撒卫入曲靖，霑益州为通衢。乌撒卫
实居四川乌撒府之地。又自贵州普安州入曲靖，又
有广南府一路，出广西安隆、上林、泗城。今因国禁不
由。又有武定一路，从金沙江出四川建昌卫，今亦莽
塞。

六诏乃西南夷据云南全省之地，《夷语》谓王为“诏”，其
都在大理、丽江、蒙化及四川行都司建昌之地。六诏
俱姓蒙氏，凡各嗣代，各顶父名下一字。《蒙舍诏》在蒙
化府，浪穷诏在大理浪穷县，《么些诏》在丽江府，《蒙巂
诏》在建昌卫。六诏惟蒙舍居南，蒙舍至皮罗阁始彊
盛，灭五诏而王，总名南诏，迁大理名太和城。子阁罗
凤用叚俭魏为相，获唐西泸令郑回而遵之。至其孙
毕牟，寻创立法度，修议礼乐，设三公、九爽、三托诸府
之宫，以分其任。回劝寻归唐蒙氏，历年二百五十，而
郑氏、赵氏、杨氏迭兴，皆不及。至石晋天福间，段氏始
立。元世祖得南诏，降为总管，迄明尚为镇抚不绝。
《会典》